প্রত্যক্ষদর্শী সূত্রে জানা গেছে, সকাল ৮টার দিকে আন্দোলনরত সাধারণ শিক্ষার্থীরা ক্লাস-পরীক্ষা বর্জন করে প্রশাসন ভবনের প্রধান ফটকের সামনে এসে জমায়েত হতে থাকে। পরে তারা ক্যাম্পাসে বিক্ষোভ মিছিল বের করে। মিছিলটি বিভিন্ন অনুষদ প্রদক্ষিণ করে ফের প্রশাসন ভবনের সামনে এসে শেষ হয়। পরে সেখানে একটি সমাবেশ অনুষ্ঠিত হয়। আন্দোলনরত সাধারণ শিক্ষার্থীরা বলেন, প্রশাসন আমাদের দাবি দাওয়া নিয়ে টালবাহানা করছেন। দাবি পূরণ না হওয়া পর্যন্ত ছাত্র ধর্মঘট অব্যাহত থাকবে।